**Skelbiamas papildomas priėmimas į rezidentūros studijų programas 2025/2026 m.m.**

Jeigu po pagrindinio priėmimo etapo lieka laisvų valstybės finansuojamų rezidentūros studijų vietų, organizuojamas papildomas priėmimas. Jame gali dalyvauti **tik pagrindiniame priėmime** dalyvavę asmenys:

1. Jeigu jau pasirašyta valstybės finansuojamų rezidentūros studijų sutartis su universitetu, papildomame priėmime dalyvauti negalima;

2. Jeigu pasirašyta valstybės nefinansuojamų studijų sutartis su universitetu, papildomame priėmime dalyvauti galima tik dėl valstybės finansuojamų vietų;

3. Jeigu negautas arba neprimtas joks kvietimas studijuoti rezidentūroje, papildomame priėmime galima dalyvauti tiek dėl valstybės finansuojamų, tiek dėl valstybės nefinansuojamų rezidentūros studijų vietų;

4. Papildomam priėmimui teikiamas naujas prašymas be papildomos stojamosios įmokos.

Registracija į likusias laisvas vietas vyks š. m. liepos 4 d., nuo 10 iki 15 val.

Pagrindiniame priėmime dalyvavusiems pretendentams būtina registruotis tinklalapyje http:/www. rezidentura.lt.

Pretendentų dalyvavimas motyvacijos pokalbiuose būtinas. Dalyvavusiems motyvacijos pokalbyje pagrindinio priėmimo metu bus užskaitomas gautas įvertinimas, jiems dalyvauti motyvacijos pokalbiuose nereikia. Motyvacijos pokalbiai vyks gyvai, pretendentai turi atvykti nurodytu laiku į motyvacijos pokalbio vietą, su savimi turėti asmens dokumentą, motyvacinį laišką ir kitus dokumentus. Registraciją į motyvacijos pokalbį vykdys atitinkamos klinikos studijų administratorės.

Motyvacijos pokalbiai vyks š. m. liepos 7 d. Motyvacijos pokalbių tvarkaraštis bus paskelbtas liepos 4 d.